# Matt Groening

Matthew Abram Groening, més conegut com a Matt Groening, (Portland, 15 de febrer de 1954) és un dibuixant estatunidenc, creador de les sèries de televisió Els Simpson (1989–present), Futurama (1999–2003, 2008–2013, 2023–present) i Disenchantment (2018–2023).

## Biografia

La seva infància va transcórrer en la seva ciutat natal i va residir en un edifici situat en el carrer Evergreen Terrace, nom que li va donar al carrer on viuen els personatges de la seva creació, Els Simpson. El seu pare es diu Homer, la seva mare Marge i la seva germana Lisa. El 1977 es gradua en periodisme a l'Evergreen State College de Olympia, Washington. En aquest mateix any decideix traslladar-se a Los Angeles, per a continuar amb la seva carrera d'escriptor. A més, va iniciar el seu treball professional com dibuixant al llançar la tira còmica Life in Hell, en la qual el protagonista principal era Binky, acompanyat de Sheba, la seva promesa, Akbar i Jeff; en Life in Hell bàsicament plasmava les seves vivències quotidianes en la ciutat de Los Angeles.
La tira còmica obtingué el major èxit el 1980 en aparèixer al diari Los Angeles Reader, on Matt treballava com a editor. Actualment apareix en 250 diaris del Canadà i Estats Units i d'ella s'han publicat diversos llibres, com L'amor és un infern, El treball és un infern o El col·legi és un infern.
El 1986 decideix crear alguna cosa nova. La seva creació va involucrar a una família, que amb humor assolirien fer crítica social. El 19 d'abril de 1987, Els Simpson debuten en el show de Tracey Ullman, en una curta escena de dos minuts. Va tenir un gran èxit. El 1989 són emesos en el Canal Fox com programa independent.
El 1993, Matt va fundar Bongo Comics, (anomenada pel personatge de Bongo de Life in Hell) una empresa que en l'actualitat ha editat centenars de còmics i llibres. Va realitzar una nova sèrie animada anomenada Futurama llançada el 1999 en el mateix canal.
Des de llavors, segueix treballant en Els Simpson, de la qual estrenà el 2007 l'adaptació al cine: The Simpsons Movie.
El 2018, ha estrenat una nova sèrie amb la col·laboració de Netflix, la qual es diu Disenchantment. Aquesta nova proposta per part d'en Matt, tracta l'humor negre característic d'ell, en un món de fantasia ambientat en el passat. Fent referència a un munt de pel·lícules de directors que a ell li han agradat.

## Curiositats

* El cognom Groening pot ser derivat de Groningen (Grun'n un dialecte local), una ciutat del nord dels Països Baixos.
* Quan era jove, Groening va ser influenciat per l'humor negre del dibuixant anglès Ronald Searle.
* Forma part de la banda de rock Rock Bottom Remainders els membres del qual s'inclouen Dave Barry, Ridley Pearson, Scott Turow, Amy Tan, James McBride, Mitch Albom, Roy Blount Jr., Stephen King, Kathi Kamen Goldmark i Greg Iles.
* Groening va treballar com consultor creatiu a Els Simpson. Antigament treballava com a productor executiu d'Els Simpson i Futurama.
* A la facultat, Groening de vegades prenia notes en forma de dibuixos de còmic.
* Amb l'èxit d'Els Simpson va crear un còmic sobre les seves aventures fundant en 1993 Bongo Comics Group.

## Referències

* ↑ Joe Otterson. «'Futurama' Revival Ordered at Hulu With Original Cast Returning». Variety, 09-02-2022. Arxivat de l'original el 10 febrer 2022. [Consulta: 15 febrer 2022].
* ↑ «Homer Groening, Cartoonist's Father, 'Simpsons' Inspiration». The Seattle Times, 19-03-1996 [Consulta: 27 setembre 2010]. Arxivat 19 de maig 2011 a Wayback Machine.
* ↑ «Matt Groening | Biography, Cartoons, & Facts | Britannica», 18-05-2023.
* ↑ Groening, 2001c, p. 128.

## Bibliografia

* Groening, Matt. «The Secret Life of Lisa Simpson». A: Simpsons Comics Royale. Nova York: Perennial, 2001c. ISBN 0-06-093378-X.